**NARIADENIE VLÁDY**

 **Slovenskej republiky**

z ..... 2023

**o záujme Slovenskej republiky udeliť národné vízum vybraným skupinám štátnych príslušníkov tretích krajín vo vybraných zamestnaniach v oblasti priemyslu**

Vláda Slovenskej republiky podľa čl. 120 ods. 1 Ústavy Slovenskej republiky na vykonanie zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov (ďalej len „zákon o službách zamestnanosti“) a zákona č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov (ďalej len „zákon o pobyte cudzincov“) nariaďuje:

**§ 1**

1. Je v záujme Slovenskej republiky udeliť národné vízum podľa [§ 15 ods. 1 písm. d) zákona](https://www.slov-lex.sk/pravne-predpisy/SK/ZZ/2011/404/#paragraf-15.odsek-1.pismeno-d) o pobyte cudzincov (ďalej len „národné vízum“) štátnym príslušníkom tretej krajiny, ktorí sú občanmi Arménskej republiky, Azerbajdžanskej republiky, Bosny a Hercegoviny, Čiernej Hory, Filipínskej republiky, Gruzínska, Indonézskej republiky, Kazašskej republiky, Kirgizskej republiky, Moldavskej republiky, Nepálskej federatívnej demokratickej republiky, Severomacedónskej republiky, Srbskej republiky, Tadžickej republiky, Turkménska, Ukrajiny alebo Uzbeckej republiky uvedeným v zozname podľa § 2 ods. 2 a ktorí budú zamestnaní v zamestnaní podľa štatistickej klasifikácie zamestnaní
2. 8121999 – operátor zariadenia v hutníckom a zlievarenskom priemysle inde neuvedený,
3. 8141000 – operátor stroja na výrobu výrobkov z gumy,
4. 8211000 – montážny pracovník (operátor) v strojárskej výrobe,
5. 8219003 – montážny pracovník v chemickej, gumárenskej a plastikárskej výrobe,
6. 8212002 – montážny pracovník (operátor) elektronických zariadení,
7. 8344000 – operátor vysokozdvižného vozíka,
8. 7212002 – zvárač kovov,
9. 7223001 – nastavovač CNC strojov,
10. 7223003 – obrábač kovov,
11. 7411001 – stavebný a prevádzkový elektrikár,
12. 5153003 – údržbár.
13. Národné víza je možné udeliť spolu v počte najviac 2 000 národných víz v kalendárnom roku.
14. Národné vízum možno udeliť na výkon zamestnania u zamestnávateľa,
15. ktorý je usadený na území Slovenskej republiky najmenej štyri roky,
16. ktorému nebola uložená pokuta za porušenie zákazu nelegálneho zamestnávania v období dvoch rokov pred predložením návrhu zoznamu podľa § 2 ods. 1,
17. ktorý má ku dňu predloženia návrhu zoznamu podľa § 2 ods. 1 splnené daňové povinnosti podľa osobitného predpisu a má splnené povinnosti odvodu preddavku na poistné na verejné zdravotné poistenie, poistného na sociálne poistenie a povinných príspevkov na starobné dôchodkové sporenie.
18. Národné vízum možno udeliť štátnemu príslušníkovi tretej krajiny, ak nemá v čase podania žiadosti o udelenie národného víza udelený prechodný pobyt na účel zamestnania podľa [§ 23 zákona](https://www.slov-lex.sk/pravne-predpisy/SK/ZZ/2011/404/#paragraf-23) o pobyte cudzincov alebo ak nemá podanú žiadosť o udelenie prechodného pobytu na účel zamestnania podľa [§ 23 zákona](https://www.slov-lex.sk/pravne-predpisy/SK/ZZ/2011/404/#paragraf-23) o pobyte cudzincov.
19. Národné vízum sa udeľuje na čas trvania zamestnania, najviac na jeden rok.
20. Národné vízum nie je možné udeliť opätovne.
21. Štátny príslušník tretej krajiny nesmie byť počas trvania platnosti udeleného národného víza v pracovnoprávnom vzťahu u iného zamestnávateľa alebo v inom zamestnaní, než na aké mu bolo udelené národné vízum..

**§ 2**

1. Zamestnávateľ predkladá návrh zoznamu štátnych príslušníkov tretej krajiny Ústrediu práce, sociálnych vecí a rodiny elektronicky prostredníctvom ústredného portálu verejnej správy.[[1]](#footnote-1))
2. Ústredie práce, sociálnych vecí a rodiny po preverení splnenia podmienok podľa § 1 ods. 2 predkladá zoznam štátnych príslušníkov tretej krajiny, s ktorým vyjadruje súhlas, Ministerstvu zahraničných vecí a európskych záležitostí Slovenskej republiky a Ministerstvu vnútra Slovenskej republiky do piatich pracovných dní odo dňa predloženia zoznamu zamestnávateľom podľa odseku 1.
3. Zoznam podľa odseku 2 obsahuje tieto údaje o štátnom príslušníkovi tretej krajiny:
4. meno a priezvisko,
5. dátum narodenia,
6. druh a číslo platného cestovného dokladu, štátna príslušnosť,
7. kód a názov zamestnania podľa štatistickej klasifikácie zamestnaní, na ktoré bude národné vízum udelené, a názov a identifikačné číslo organizácie, u ktorej bude vykonávať zamestnanie,
8. identifikácia zastupiteľského úradu alebo oddelenia cudzineckej polície Policajného zboru, na ktorom bude podaná žiadosť o udelenie národného víza.

**§ 3**

Dokladom potvrdzujúcim účel pobytu na účely § 17 ods. 2 zákona o pobyte cudzincov je

1. pracovná zmluva, ak ide o zamestnanie podľa § 1 ods. 1 písm. a) až e),
2. pracovná zmluva a kópia dokladu o vzdelaní alebo kópia dokladu o odbornej kvalifikácii štátneho príslušníka tretej krajiny potrebných na výkon zamestnania, ak ide o zamestnanie podľa § 1 ods. 1 písm. f) až k).

**§ 4**

Národné vízum obsahuje kód zamestnania podľa štatistickej klasifikácie zamestnaní, na ktorého výkon sa národné vízum udeľuje, a názov a identifikačné číslo organizácie, u ktorej bude štátny príslušník tretej krajiny vykonávať zamestnanie.

**§ 5**

Za neplnenie účelu, na ktorý bolo národné vízum udelené, sa na účely § 17 ods. 8 písm. c) zákona o pobyte cudzincov považuje

1. porušenie zákazu podľa § 1 ods. 7,
2. podanie žiadosti o udelenie prechodného pobytu na účel zamestnania k inému zamestnávateľovi, ako k tomu, u ktorého štátny príslušník tretej krajiny vykonáva zamestnanie na základe udeleného národného víza.

**§ 6**

Zamestnávateľ môže štátneho príslušníka tretej krajiny, ktorému bolo udelené národné vízum, zamestnávať podľa § 23a ods. 1 písm. ag) tretieho bodu zákona o službách zamestnanosti.

**§ 7**

Toto nariadenie vlády nadobúda účinnosť 1. októbra 2023.

1. ) § 6 zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov. [↑](#footnote-ref-1)